# Macarena Gómez Traseira

Macarena Gómez Traseira (Còrdova, 2 de febrer de 1978) és una actriu espanyola, coneguda pel seu paper de Lola en la sèrie La que se avecina i el de Montse a la pel·lícula Musarañas.
Va ser nominada al premi Goya per la pel·lícula Musaranyas.

## Biografia

Un cop acabats els seus estudis secundaris, donada la vocació que sentia per la interpretació, va decidir marxar a Londres, on va estudiar Art Dramàtic durant 3 anys.
Macarena té una llarga trajectòria professional, havent participat amb molt èxit en diverses obres de teatre, a la pantalla petita així com a la pantalla gran. Actualment, és molt popular pel seu paper de Lola en la sèrie "La que se avecina". L'actriu ha participat en diversos curtmetratges, com per exemple, Carne de neón, Epílogo, Carlota, Esto no es amor, 'Miedo, Quédate conmigo, La última víctima o La niña.
Pel que fa a llargmetratges, el primer en què va participar va ser en Dagón, la secta del mar, l'any 2001, dirigida per l'estatunidenc Stuart Gordon i on va treballar amb l'actor Francisco Rabal. El 2003 va participar en dos, Platillos volantes i Romasanta. L'any 2005 va participar en el telefilm Diario de un skin, que va dirigir Jacobo Rispa. Altres títols de treballs de l'actriu en la pantalla gran són La dama boba de Manuel Iborra, La noche que dejó de llover d'Alfons Zarauza, o Del lado del verano, dirigida per Antonia San Juan, qui interpreta a la seva mare Estela en la sèrie La que se avecina. L'any 2009 roda a les ordres del director Miguel Martí el llargmetratge Sexykiller, morirás por ella, en què Macarena és la principal protagonista.
Un dels seus últims treballs ha estat amb el prestigiós director José Luis Garci a la seva pel·lícula Holmes. Madrid Suite 1890. Pel que fa a la pantalla petita, el primer paper de l'actriu es remunta a l'any 1994, quan va intervenir en la sèrie Canguros. Posteriorment va participar en sèries com Raquel busca su sitio, Hospital Central en el paper d'Adele, La vida de Rita, en la qual interpretava a Leonor o Al filo de la ley, donant vida a Gemma.
L'any 2002 va intervenir en la minisèrie Padre Coraje, en què es va fer molt popular pel seu paper de la Susi, una drogoaddicta. I, l'any 2007, entra a formar part del repartiment de l'exitosa sèrie La que se avecina, que la fa molt coneguda pel públic. Hi interpreta el paper de Lola Trujillo, una dona molt caòtica i amb algun rampell de desequilibri, filla d'Estela Reynolds, la musa del "destape" com es qualifica ella mateixa. Actualment, l'actriu es troba encara treballant en aquesta sèrie, que va compaginar el 2011 amb el rodatge de Palomitas i el 2012 amb la representació de l'obra de teatre Orquestra Club Virginia.

## Filmografia
### Cinema
#### Llargmetratges

| Dagón, la secta del mar(2001) Padre Coraje(2002) Una pasión singular(2003) No me creo lo que veo(2003) Platillos volantes(2003) Romasanta. La caza de la bestia (2004) Rapados (2004) Hot milk (2005) El Calentito (2005) Diario de un skin (2005) 20 centímetres (2005) Para entrar a vivir (2006) La dama boba (2006) Mejor que nunca (2008) | Sexykiller, morirás por ella (2008) La noche que dejó de llover (2008) 4000 euros (2008) Carne de neón (2010) Verbo (2011) Holmes & Watson. Madrid Days (2012) Del lado del verano (2012) Las brujas de Zugarramurdi (2013) The Horror Network Vol. 1 (2013) Al final todos mueren (2013) The Macabre Ayahuasca Hammer Experience (2013) Murieron por encima de sus posibilidades (2013) Musarañas (2014) |

#### Curtmetratges

| O'Donnell 21 (2002) Nieves (2003) Un mystique determinado (2003) Aurora Borealis (2004) Luminaria (2005) Carne de neón (2005) Contracuerpo (2005) Acción reacción (2008) Vámonos de aquí (2008) Epílogo (2008) Marisa (2009) | Carlota (2009) Merry Little Christmas (2010) Esto no es amor (2010) Miedo (II) (2010) Quédate conmigo (2011) La última víctima (2011) Lo estipulado (2011) La niña (2012) Spanning (2012) La hora del baño (2014) |
| Televisió Canguros (1994) Raquel busca su sitio (2000) Hospital Central (2002) Padre Coraje (2002) La vida de Rita (2003) Al filo de la ley (2005) La que se avecina (2007-present) Palomitas (2011) | Teatre Orquesta Club Virginia (2012) | Videoclips Melendi - Novia a la fuga San Leon - Hysterical Eyes Con mora - Paracaídas Dremen - The curse |

### Publicitat

* Anunci de Bankia (2013)

## Premis i nominacions

| Any | Premi | Categoria | Títol | Resultat |
| 2004 | Festival de Curtmetratges de Badajoz | Millor interpretació femenina en curtmetratges | Nieves | Guanyadora |
| 2004 | Festival de Cinema Espanyol de Màlaga | Millor actriu | Nieves | Guanyadora |
| 2006 | Festival de Cine Español de Málaga | Millor interpretació femenina en curtmetratges | La dama boba | Guanyadora |
| 2009 | Premis de la Unió de Actors (Espanya) | Millor actriu revelació | Sexykiller, morirás por ella | Nominada |
| 2012 | Festival de Cinema d'Alacant | Millor actriu | Del lado del verano | Guanyadora |
| 2013 | Premi Ojo Crítico de RNE | | Macarena Gómez | Guanyadora |

## Referències

* ↑ «Biografía de Macarena Gómez» (en castellà). biografias. [Consulta: 28 gener 2014].
* ↑ «Macarena Gómez-Awards» (en anglès). imdb. [Consulta: 29 gener 2014].
* ↑ «La actriz Macarena Gómez, Premio Ojo Crítico de RNE en la categoría de cine» (en anglès). rtve. [Consulta: 30 gener 2014].